Clare Christian

She politickeyr Manninagh ee Clare Margaret Christian (r. 11 Mean Fouyir 1945). She Eaghtyrane Tinvaal v'ee eddyr 2011 as 2016. She aa-oltey yn Choonseil Slattyssagh as aa-Hirveishagh Slaynt ayns Reiltys Vannin v'ee.

She inneen lesh y Reejerey Charles Kerruish, Eaghtyrane Tinvaal as Caairliagh y Choonseil Chiannoortagh, myrane lesh shuyr lesh Annie Craine, Shirveishagh y Tashtee. Ren ee studeyrys ayns Ollooscoill Lunnin raad hooar ee keim ayns Fishig as Kemmig. Ren ee obbraghey myr kemmigagh ronsee lesh y cholught Cadbury Schweppes. She Barrantagh Stiuree yn Ellan v'ee eddyr ny bleeantyn 1991 as 1996.

V'ee reiht myr OCF son Inver Ayre ayns Mee Vayrnt 1980 as reesht ayns 1981, agh cha row ee rahoil as ee shirrey aa-reihys 'sy vlein 1986. Ansherbee, v'ee reiht myr OCS 'sy vlein 1983 as pointit myr Shirveishagh Slaynt 'sy vlein 1996. Va Thie Lheeys Nobles troggit car e lhing myr Shirveishagh Slaynt.

Ronney:Ruggyryn 'sy vlein 1945
Ronney:Feallee vio
Ronney:Politickeyryn bwoirrin Manninagh
Ronney:Eaghtyraneyn Tinvaal
Ronney:Olteynyn y Choonseil Slattyssagh‎
Ronney:Olteynyn y Chiare as Feed 1976–1981‎
Ronney:Olteynyn y Chiare as Feed 1981–1986
Ronney:Olteynyn y Chiare as Feed son Inver Ayre